ગામમાં મુખ્ય મુદ્દો રોજગારીનો હતો. જેથી ગામની ૧૦૦ જેટલી મહિલાઓને ગાયો આપીને તેમને પશુપાલન તેમજ દૂધના વ્યવસાય સાથે સાંકળી લેવાતા તેમની આવકનો સ્ત્રોત ઉભો થયો છે. એનઆરઆઇઓના કેટલાક ગામોમાં હોય છે તેવી તમામ સુવિધા આ ગામમાં સરકારી યોજના મારફત ઉપલબ્ધ કરાવાઇ છે. જેને પગલે સ્માર્ટ ગામ બનેલા પીપરીયા ગામને દેશના પ્રથમ સ્માર્ટ વિલેજનો એવોર્ડ મળ્યો છે. તા.૨૦ જાન્યુઆરીએ નવી દિલ્હી ખાતે કેન્દ્રીય ગૃહમંત્રી રાજનાથસિંહના હસ્તે કલામ ઇનોવેશન ઇન ગવર્નન્સ એવોર્ડ પીપરીયા ગામને એનાયત થશે.